Henrik Lunde (politiker)

Henrik Lunde (født 15. november 1945) er en norsk lokalpolitiker og tidligere ordfører i Gaular kommune i Sogn og Fjordane.

Lunde ble valgt inn i kommunestyret i 1975 for Senterpartiet, og han ble medlem av formannskapet i 1979NRK Sogn og Fjordane fylkesleksikon Henrik Lunde, besøkt 20.okt 2008. Fra 1987 til 1995 var han kommunens ordfører. Forgjengeren var Per Kjelstad som også satt for Senterpartiet.NRK Sogn og Fjordane fylkesleksikon Ordførere i Gaular, besøkt 20.okt 2008. I forkant av valget i 1995 var det indre uenigheter i Senterpartiet i Gaular, og Kjelstad ble da valgt inn som ny ordfører for Samlingslista i Gaular, og ble derav også Lunde sin etterfølger.NRK Sogn og Fjordane fylkesleksikon Per Kjelstad, besøkt 20.okt 2008.

Lunde har også hatt andre verv. Han var styreleder i Gaular Sparebank og var medlem av utvalget som organiserte Sparebanken Sogn og Fjordane i 1988. Han har hatt flere verv i meierisamvirket, bl.a. rådsordfører, styremedlem og nestleder i Tine Norske Meierier.

 Referanser 

Kategori:Sp-ordførere i Sogn og Fjordane
Kategori:Ordførere i Gaular
Kategori:Personer tilknyttet TINE
Kategori:Personer fra Gaular kommune
Kategori:Fødsler i 1945